Disability Employment Services

Промене програма од 1. јула 2018. – информације за учеснике

Australian Government (аустралијска влада) уводи неке промене у програм Disability Employment Services (DES) (Помоћ у запошљавању за особе са инвалидитетом) да би помогла већем броју особа са инвалидитетом или повредом или неким обољењем да нађу и дугорочно задрже посао.

Шта то значи за мене?

Промене DES програма ступају на снагу 1. јула 2018. Промене ће вам пружити већи избор и омогућити већу контролу. Бићете у могућности да изаберете и промените своју DES службу, као и да у већој мери ви одлучујете које услуге ћете примати и како.

Шта се мења?

Од 1. јула 2018. године, моћићете да:

* изаберете DES службу са којом желите да сарађујете, на месту које вама одговара;
* изаберете како ћете примати услуге (на пример, лично, преко телефона или видео ћаскања) након првог састанка на који ћете морати лично да одете;
* сарађујете са службом која вам пружа услуге на изради плана за запошљавање који ће садржавати врсту подршке коју ће вам пружати служба, како бисте у највећој мери повећали своје изгледе за налажење посла; и
* промените службу ако нисте задовољни нивоом услуга које примате.

Промене DES служби

У оквиру унапређења програма DES, неке службе ће се затворити и након 1. јула 2018. неће више спроводити програм DES. Међутим, на располагању ће вам бити већи број нових служби које ће вам помоћи у припреми за посао и у налажењу одговарајућег радног места.

Шта ја треба да урадим?

За сада још ништа не треба да предузимате.

Ако се ваша служба затвара, примићете писмо од Department of Social Services (Министарства за друштвене услуге) пре краја маја 2018. у којем ћете бити обавештени о службама на вашем подручју и у којем ће вам објаснити како да одаберете нову службу.

Али ако се ваша служба не затвара, ништа нећете морати да учините.

Шта ће бити са мном ако сам тренутно суспендован/а?

Ако сте тренутно суспендовани и изузети из учешћа у програму DES, за сада још ништа не треба да предузимате. Можете да разговарате о тим променама са службом која је тренутно надлежна за вас или да позовете телефонску службу за помоћ на 1800 805 260, ако имате неких питања.

За више информација

Ако имате било каквих питања у вези са овим променама, можете прво да разговарате са службом која вам тренутно пружа услуге или да позовете JobAccess – службу за бесплатне савете преко телефона, на 1800 464 800.